kardosdrur/scandi-wiki huggingface dataset:
Anders Kure

Anders Kure Vidkjær (født 12. september 1985) er en dansk fodboldspiller. Han er bror til Kasper Kure, som også spillede fodbold i blandt andet AGF.

Karriere 
AGF

Anders Kure spillede det meste af karrieren i AGF. Han blev i sin tid en puplikumsfavorit, da han altid gav sig 100% i alle kampe og dueller i disse. Anders Kure spillede 222 kampe for AGF, scorede flere mål, og nåede blandt andet også at blive anfører i klubben. Desuden blev han flere gange kåret til årets fighter i klubben.

FC Vestsjælland 
Anders Kure skiftede den 4. september 2014 til FC Vestsjælland, hvor han skrev under på en treårig kontrakt, efter at have spillet for barndomsklubben AGF i længere årrække, som han spillede totalt 202 kampe for.

Ni dage efter at have underskrevet kontrakten med FC Vestsjælland havde Anders Kure mulighed for at komme i aktion i Superligaen mod Esbjerg fB, men debuten lod vente til den efterfølgende Superligarunde, da han startede inde og spillede de første 72 minutter i en 1-0-sejr hjemme over AaB den 22. september 2014. Anders Kure scorede sit første Superligamål for FC Vestsjælland den 18. april 2014 i en 2-1-sejr hjemme over AaB. I sin første sæson i Superligaen for FC Vestsjælland spillede Anders Kure 22 kampe, hvoraf de 21 var som en del af startopstillingen, og scorede to mål.

Vejle Boldklub 
Den 11. januar 2016 blev det offentliggjort, at Anders Kure havde skrevet under på en seks månederes lang kontrakt med Vejle Boldklub efter FC Vestsjællands konkurs, der gjorde Kure arbejdsløs.

Anerkendelser 
 11/12 - Udtaget til Årets hold i superligaen

Referencer

Eksterne kilder/henvisninger 
 Anders Kure  på AGF.co.dk
 Årets fighter 07/08 i AGF
 

Fodboldspillere fra Danmark
Fodboldspillere fra AGF
Fodboldspillere fra FC Vestsjælland
Fodboldspillere fra Vejle Boldklub
Personer fra Aarhus
Jesper Rask

Jesper Rask (født 18. juli 1988) er en dansk målmand, der spiller for Hobro Idræts Klub.

Karriere 
Han fik debut for AGF's førstehold 29. oktober 2008 imod OB i ottendedelsfinalen i den danske pokalturnering, efter at den daværende førstemålmand Steffen Rasmussen på forhånd var ude med en håndskade, og andenmålmand Morten Hyldgaard måtte udgå efter 80 minutter med en skade i låret.

Rask blev således den tredje AGF-målmand, som i nyere tid fik sin debut mod OB, da Steffen Rasmussen og Erik Boye ligeledes startede karrieren i AGF med en kamp mod netop OB.

Han skiftede til Hobro i 2010, efter hans kontrakt med AGF udløb. Den 2. maj 2014 forlængede han kontrakten frem til sommeren 2016.

Referencer 

Personer fra Skanderborg Kommune
Fodboldspillere fra Danmark
Fodboldspillere fra AGF
Fodboldspillere fra Hobro IK
Glenn D'Hollander

Glenn D'Hollander (født 28. december 1974) er en belgisk tidligere professionel cykelrytter.

Eksterne henvisninger 

 

Mandlige cykelryttere fra Belgien
Restrup

Restrup har flere betydninger

 Store Restrup
 Lille Restrup
 Store Restrup Herregård
Jürgen Roelandts

Jürgen Roelandts (født 2. juli 1985) er en belgisk tidligere professionel cykelrytter.

Eksterne henvisninger 

Mandlige cykelryttere fra Belgien
Maarten Tjallingii

Maarten Tjallingii (født 5. november 1977) er en hollandsk tidligere professionel cykelrytter. Han største sejr var, da han vandt Belgien Rundt i 2006.

Eksterne henvisninger 

 Officielle hjemmeside

Mandlige cykelryttere fra Nederlandene
Vegetarer
Symphonaire Infernus et Spera Empyrium

Symphonaire Infernus et Spera Empyrium er den anden ep af det britiske death/doom metal-band My Dying Bride, som blev udgivet i marts 1992, kun nogen få måneder efter de havde skrevet kontrakt med pladeselskabet Peaceville Records. Sangene blev også udgivet på vinyl og bånd. Dave McKean stod for designet af ep'ens omslag, og blev også designer for nogen af de efterfølgende udgivelser som As the Flower Withers og The Thrash of Naked Limbs.

Symphonaire Infernus et Spera Empyrium var også My Dying Brides første udgivelse som et band på fem medlemmer, da bassisten Adrian Jackson fik sit debut. Titelsporet blev oprindelig indspillet til bandets første demo Towards the Sinister. Denne version kan findes på opsamlingsalbummet Meisterwerk 1. Sporerne "God is Alone" og "De Sade Soliloquay" var begge taget fra singlen "God is Alone." Disse versioner er aldrig blevet genudgivet. 

Ep'en blev også udgivet som et led i udgivelsen af det begrænsede antal bokssæt The Stories sammen med bandets andre ep'er The Thrash of Naked Limbs og I Am the Bloody Earth. I 1995 blev alle tre ep'er udgivet på opsamlingsalbummet Trinity.

Sporliste

CD 
 "Symphonaire Infernus et Spera Empyrium"  – 11:39
 "God Is Alone"  – 4:51
 "De Sade Soliloquay"  – 3:42

Vinyl 

 Symphonaire Infernus et Spera Empyrium Act 1  
 Symphonaire Infernus et Spera Empyrium Act 2

Bånd 

 Symphonaire Infernus et Spera Empyrium  – 11:39
 God Is Alone  – 4:51
 De Sade Soliloquay  – 3:42

Musikere 
 Aaron Stainthorpe – Vokal
 Andrew Craighan – Guitar
 Calvin Robertshaw – Guitar
 Adrian Jackson – Bas
 Rick Miah – Trommer
 Martin Powell – Violin (Studiemusiker)
 Omslagsdesign af Dave McKean

Album fra 1992
My Dying Bride-album
Shaun Taylor-Steels

Shaun Taylor-Steels (født den 22. august 1970) er en britisk trommeslager, og er bedst kendt for hans tidligere medlemskab i de pionerende death/doom metal-bands Anathema og My Dying Bride. Udover disse bands spillede Taylor-Steels også i det episke doom metal-band Solstice sammen med guitaristen Hamish Glencross, som han fik med i My Dying Bride, efter Calvin Robertshaw forlod dem som musiker, og valgte at blive deres manager. Kort inden udgivelsen af A Line of Deathless Kings bekendtgjorde Steels, han ville forlade bandet på grund af problemer med hans ankel. Han blev efterfølgende afløst af Dan Mullins.

Heavy metal-musikere fra Storbritannien
Trommeslagere fra Storbritannien
Corpse Bride

Corpse Bride er en amerikansk stop motion-film fra 2005, instrueret af Tim Burton og Mike Johnson. Filmens hovedroller stemmelægges af Helena Bonham Carter, Johnny Depp og Emily Watson.

Referencer

Eksterne henvisninger 
 

Film instrueret af Tim Burton
Amerikanske film fra 2005
Film fra Warner Bros.
Animationsfilm fra USA
Stop-motion animerede film
Engelsksprogede film
Zombiefilm
Torben

Torben er et dansk drengenavn. Navnet er en dansk-tysk variant af det nordiske Torbjørn og findes også i varianten Thorben. Ifølge Danmarks Statistik var der pr. 1. januar 2015 lidt over 21.000 danskere med et af disse navne.

Kendte personer med navnet 
 Torben M. Andersen, dansk økonom og tidligere overvismand.
 Torben Bille, dansk musikanmelder og forfatter.
 Torben Bille, dansk skuespiller.
 Torben Hundahl, dansk skuespiller.
 Torben Jensen, dansk skuespiller.
 Torben Jetsmark, dansk skuespiller.
 Torben Krogh, dansk journalist og chefredaktør.
 Torben Lendager, dansk musiker i Walkers.
 Torben Lund, dansk politiker.
 Torben Nielsen, dansk forfatter.
 Torben Piechnik, dansk fodboldspiller.
 Torben Rechendorff, dansk politiker.
 Torben Sekov, dansk tegnefilmsdubber og speaker.
 Torben Steno, dansk journalist, musiker og tv-personlighed.
 Torben Ulrich, dansk tennisspiller og jazzmusiker.
 Torben Zeller, dansk skuespiller.

Noter 

Drengenavne
Elect the Dead

Elect The Dead (2007) er Serj Tankians første soloplade.

Spor 
 Empty Walls
 The Unthinking Majority
 Money
 Feed Us
 Saving Us
 Sky Is Over
 Baby
 Honking Antelope
 Lie Lie Lie
 Praise The Lord And Pass The Ammunation
 Beethoven's C***
 Elect The Dead
 The Reverend King

Bonus-cd 
 Blue
 Empty Walls (acoustic)
 Feed Us (acoustic)
 Falling Stars

Eksterne henvisninger 
 

Album fra 2007
Tom

Tom er et skandinavisk drengenavn, som er en kortform af Thomas eller Tommy. Ifølge Danmarks Statistik var der pr. 1. januar 2007 6.930 danskere med navnet Tom.

Kendte personer med navnet
Tom Behnke, dansk politiker.
Tom Belsø, dansk racerkører.
Tom Bogs, dansk bokser.
Tom Boonen, belgisk cykelrytter.
Tom Brady, amerikansk fodbold-spillere.
Tom Clancy, amerikansk forfatter.
Tom Cruise, amerikansk skuespiller.
Tom DeLonge, amerikansk musiker
Tom Dooley, amerikaner der blev hængt for at myrde sin kæreste.
Tom Fenchel, dansk marinbiolog og professor. 
Tom Green,  canadisk komiker
Tom Hanks, amerikansk skuespiller.
Tom Hardy, engelsk skuespiller.
Tom Hedegaard, dansk filminstruktør og manuskriptforfatter.
Tom Holland, britisk skuespiller.
Tom Hopper, engelsk skuespiller.
Tom Hiddleston, engelsk skuespiller.
Tom Jones, walisisk sanger.
Tom Kristensen, dansk racerkører.
Tom Kristensen, dansk forfatter.
Tom Køhlert, dansk fodboldtræner.
Tom Lehrer, amerikansk humorist, musiker og matematiker.
Tom Lindby, dansk musikproducer, musiker & komponist.
Tom Lundén, dansk musiker.
Tom McEwan, dansk skuespiller med skotske aner.
Tom Petty, amerikansk musiker.
Tom Selleck, amerikansk skuespiller.
Tom Waits, amerikansk musiker.
Tom Welling, amerikansk skuespiller.
Tom Wolfe, amerikansk forfatter og journalist.

Navnet anvendt i fiktion
Tom & Jerry er en tegnefilmsserie produceret af MGM, som handler om katten Tom og hans forsøg på at fange musen Jerry, som normalt altid mislykkes.
Tom Sawyer er hovedperson i flere romaner af Mark Twain.
Tom Barnaby, hovedpersonen i tv-serien Kriminalkommissær Barnaby.
Tom Bombadil er en figur fra Ringenes Herre af J.R.R. Tolkien.
Tom Dooley er titlen på en sang om morderen Tom Dooley, indsunget af blandt andet Four Jacks.
Tom Scavo, er karakter i tv-serien Desperate Housewives.

Andre anvendelser
 Toms er en dansk konfekturevirksomhed.
 Tom Collins er navnet på en drink.
 Tom (flod) - biflod til Ob
 Tom of Finland

Drengenavne
Aker Brygge

Aker Brygge er et område og et indkøbscenter i bydelen Frogner i Oslo. Det ligger på vestsiden af Pipervika, på det tidligere værftsområde, Akers Mekaniske Verksted AS, som blev nedlagt i 1982. Før værkstedet etablerede sig her i 1854, blev området kaldt Holmen. Det var et gammelt landbrugsareal hvor nogen industribedrifter etablerede sig og en forstadsbebyggelse voksede frem tidligt i 1800tallet. 

Udbygningen af Aker Brygge blev gennemført i fire trin af ejendomsselskabet Aker Eiendom AS. En del gamle industribygninger blev revet ned, mens flere af de store værkstedshaller blev ombygget til forretningslokaler. Første byggetrin stod færdig i 1986 med Telje, Torp og Aasen som arkitekter. Fjerde og sidste byggetrin, forsikringsselskabet Storebrands nybyggeri mod Munkedamsveien, stod færdig i 1998. 

Området består af et indkøbscenter med butikker og restauranter, biograf, kontorlokaler og lejligheder. Der udover findes der en lystbådshavn og en terminal for Nesoddbåtene i området. Hele ejendomsmassen er på 260 000 m². Hvert år har Aker brygge cirka 6 millioner besøgende.

Gaderne på Aker brygge er Beddingen, Bryggegata, Bryggepassasjen, Dokkveien, Fjordalléen, Grundingen, Holmens gate, Koøyet, Riggergangen, Sjøgata, Stranden og Støperigata. Kajen langs Pipervika hedder Tingvallakaia. Mod Tjuvholmen ligger Bryggetorget.

Eksterne Henvisninger 
Aker Brygge, hjemmesider 

Bydele og forstæder til Oslo
Lake Pontchartrain

Lake Pontchartrain er en brakvandssø i det sydøstlige Louisiana i USA. Det er den næststørste sø med saltvand i USA efter Great Salt Lake, og det er Louisianas største sø. Søen dækker et areal på 1.630 km² (til sammenligning er Danmarks største sø, Arresø, 40 km²), og har en middeldybde på omkring 4 meter. Søens form er oval, med en længde på ca. 64 km fra øst til vest, og 39 km fra nord til syd. 

Søens sydlige bred udgør den nordlige grænse for byen New Orleans og dennes to største forstæder, Metairie og Kenner. Ved søens nordlige bred ligger byerne Mandeville, Covington og Madisonville. I det nordøstlige hjørne af søen ligger byen Slidell.

Navnets oprindelse 
De oprindelige amerikanere kaldte søen Okwate – Det brede vand – men den franske opdalgelsesrejsende Pierre Le Moyne d'Iberbville opkaldte søen efter Louis Phélypeaux, Greve af Pontchartrain, som var flådeminister, kansler og finansminister under Ludvig den 14. af Frankrig. Sidstnævnte har givet navn til staten Louisiana.

Beskrivelse 
Lake Pontchartrain er egentlig en del af en flodmunding, som er forbundet med Den Mexicanske Golf via Rigolet Strædet og med Lake Borgne via Chef Menteur Pass. På grund af denne forbindelse med "Golfen" forekommer tidevand i søen, om end kun i ringe grad. Søen er også forbundet med Lake Maurepas via Pass Manchac og med Mississippifloden via Industrial Canal i New Orleans.

Søen tilføres ferskvand fra en række små floder, Tangipahoa, Tchefuncte, Tickfaw Amite og Bogue Falaya foruden fr to bayous, Bayou Lacombe og Bayou Cinchuba. 

Saltholdigheden i vandet varierer fra næsten ingen salt i den nordlige del til op mod halvdelen af saltholdigheden i "Golfen" i den østlige del.

Andet 
 Søen bliver i dag brugt meget som rekreativt område for indbyggerne i New Orleans og i bebyggelserne rundt om søen, men søen anvendes også til transport af varer på pramme, trukket af slæbebåde. I 1920'erne blev søen forbundet med Mississippifloden via Industrial Canal med et system af sluser. I 1950'erne begyndte bygningen af Lake Pontchartrain Causeway, en bro over søen fra Mandeville på den nordlige bred til Metairie på den sydlige. 

Den 25. januar 1964 styrtede Eastern Airlines Flight 304 ned i søen. 51 passagerer og 7 besætningsmedlemmer blev dræbt. På trods af den lave vanddybde i søen fandt man aldrig hovedparten af flyet og passagererne.

Eksterne link 
 Lake Pontchartrain Basin Foundation
 United States Geological Survey Lake Pontchartrain Fact Sheet

Pontchartrain, Lake
New Orleans
Game Boy Color

Game Boy Color (også refereret til som GBC) er Nintendos efterfølger til Game Boy og blev udgivet 21. oktober 1998 i Japan og i november samme år i USA. Den har farveskærm og er lidt større end Game Boy Pocket. Prosessoren er dobbelt så hurtig som forgængernes og har dobbelt så meget hukommelse. Den har også en infrarød kommunikationsport for at kunne koble flere enheder sammen. Dette findes ikke på nyere versioner af Game Boy, som Game Boy Advance.

Mobile spillekonsoller fra Nintendo
Peter Snell

Peter George Snell OBE (født 17. december 1938, død 12. december 2019) var en mellemdistanceløber fra New Zealand. Han havde en relativt kort karriere som international verdenskendt sportsmand. Han nåede dog at vinde så meget, at han blev valgt som New Zealands største sportsnavn i det 20. århundrede. Han blev trænet af den legendariske newzealandske træner Arthur Lydiard.

Snell er mest kendt for at vinde tre olympiske guldmedaljer. Han var også verdensrekordholder på blandt andet 800meter og 1000m. Tiderne 1,44,3 på 800m i 1962 og 2,16,6 på 1000m, gælder stadig som newzealandske rekorder.

Peter Snell var i den sidste del af sit liv bosat i Texas.

Største resultater 
 OL guld i 1960 Rom 800 meter 
 OL guld 1964 Tokyo 800 meter 
 OL guld 1964 Tokyo 1500 meter

Referencer

Eksterne henvisninger 
 

Mellemdistanceløbere fra New Zealand
Olympiske mestre fra New Zealand
Personer tildelt Officer of the Order of the British Empire
Rokin

Rokin er em større vej i Amsterdam, Holland. Oprindeligt var vejen en del af floden Amstel og den var kendt som Rak-in (rak er et gammelt hollandsk ord for et lige stykke vand). Da kajerne langs Rokin blev bygget i 1913 blev de opkaldt efter vandet som de lå langs.

Rokin begynder ved Muntplein-pladsen og ender ved Dam-pladsen. I 1936 blev stykket mellem Spui-pladsen og Dam-pladsen fyldt op. På det resterende stykke vand blev der lagt husbåde.

Bygninger, konstruktioner og anlæg i Amsterdam
Veje i Nederlandene
Landkreis Parchim

Landkreis Parchim var en Landkreis i den tyske delstat Mecklenburg-Vorpommern, der eksisterede fra 1994 til 2011.

Området lå syd for Landkreis Güstrow og Landkreis Nordwestmecklenburg, øst for Landkreis Ludwigslust og byen Schwerin, vest for Landkreis Müritz samt nord for delstaten Brandenburg. Administrationsbyen havde samme navn: Parchim.

Under landkreisreformen i 2011 blev landkreisen lagt sammen med Landkreis Ludwigslust til den nye Landkreis Ludwigslust-Parchim.

Byer og kommuner
(indbyggertal fra  31. december 2006)

Amtsfri kommune
Parchim, by* (19.187)

Amter med amtstilhørende kommuner og byer

* Markerer amtsadministrationsby

Nedlagte kreise i Mecklenburg-Vorpommern
Sherpa Ang Rita

Sherpa Ang Rita (el. Ang Rita Sherpa) (født i 1948 i Nepal, død den 21. september 2020) var en bjergbestiger ((sherpa), der bl.a. har stået på toppen af Mount Everest (8.848 m) 10 gange, og i alle 10 tilfælde uden kunstig tilførsel af ilt. Hans bedrifter i bjergene har givet ham tilnavnet Sneleoparden. Sherpa Ang Rita har været på toppen af mange af de allerhøjeste toppe, og han anses for at være en af verdens allerbedste bjergbestigere.

Referencer 

Bjergbestigere fra Nepal
Eurolines

Eurolines er et netværk af langdistance busoperatører med ruter til over 500 destinationer i mere end 25 europæiske lande. Eurolines' hovedkvarter ligger i Bruxelles. 

På grund af den decentraliserede natur varierer kvaliteten af service mellem landene. 

Eurolines sælger rejsebeviser til rejser mellem 45 primære europæiske byer i enten 15 eller 30 dage under navnet Eurolines Pass.

Konkurs
Eurolines Scandinavia, der har drevet Eurolines' buslinie fra København til Berlin, indgik 6. april 2017 konkursbegæring og aflyste alle planlagte ture.

Henvisninger

Eksterne links 

 Eurolines web site 
 Eurolines Pass web site 

Trafikselskaber
Transportvirksomheder fra Belgien
Nino Defilippis

Nino Defilippis (21. marts 1932 i Turin – 13. juli 2010) var en italiensk landevejscykelrytter, som vandt Lombardiet Rundt i 1958, ni etaper i Giro d'Italia, syv etaper i Tour de France og to etaper i Vuelta a España. Han vandt også bjergtrøjen i Vuelta a España 1956 og det italienske mesterskab i landevejscykling i 1956 og 1958.

Eksterne henvisninger 

 Profil på cykelsiderne.net

Mandlige cykelryttere fra Italien
Landkreis Rügen

Landkreis Rügen var en landkreis i den tyske delstat Mecklenburg-Vorpommern.

Området består af øen Rügen, øerne Hiddensee og Ummanz samt flere mindre øer i samme område. Landkreisens administrationsby var Bergen auf Rügen.

Under landkreisreformen i 2011 blev landkreisen lagt sammen med Landkreis Nordvorpommern og byen Stralsund til den nye Landkreis Vorpommern-Rügen.

Byer og kommuner 
(Indbyggertal fra 31. december 2006)

Amtsfrie kommuner og byer

 Binz (5.430)
 Putbus, by (4.768)
 Sassnitz, by (10.747)

Amter med amtstilhørende kommuner og byer

Rügen
Nedlagte kreise i Mecklenburg-Vorpommern
Janick Klausen

Janick Klausen (født 3. april 1993) er en dansk højdespringer fra Aarhus 1900. Han er indehaver af den danske rekord i højdespring med 2,28 m.

Den 178 cm høje Janick Klausen begyndte at dyrke atletik i oktober 2006, og debuterede i december samme år med et spring på 1.50 meter.
Han klarede 2,00 meter i højdespring ved et indendørsstævne i Aarhus den 12. januar 2008. Springet på 2 meter skete dermed i en alder af blot 14 år og ni måneder, og han er dermed den yngste dansker at klare 2 meter i højdespring. Ivaylo Videnov fra Bulgarien sprang 2.00 som 13-årig han er dermed den yngste nogensinde til at klare 2 meter i højdespring. Klausen vandt sølv i højdespring ved ungdoms VM 2009 i Bressanone, Italien hvor han forbedrede sin egen danske ungdomsrekord med syv centimeter og nåede over højden 2,20, hvilket også israeleren Dmitriy Kroyter gjorde, men han havde en nedrivning færre og vandt derfor.
Klausen tog som sin første seniortitel (udendørs) hjem da han som kun 16-årig vandt DM 2009 med 2.10m.
Han endte med resultatet 2,17 på en 10. plads ved junior-VM 2010. Modsat de andre 11 finalister har han mulighed for at være med igen, når junior-VM afvikles næste gang i 2012, i Barcelona.
Han deltog ugen efter JVM ved EM i Barcelona i 2010, hvor han med 2,15 og en 26. plads dog ikke kvalificerede sig til finalen. Han var med sine 17 år dansk atletiks yngste deltager nogensinde ved et EM. 20 juni 2019 slog han den 28 år gamle danske rekord på 2,27 m, da han ved et stævne i Essen klarede 2,28 m.

Han blev nummer syv ved inde-EM i Paris på 2,25, med et spring på 2,27 tangerede han Michael Mikkelsens danske rekord fra 1990 i kvalifikationen.

Janick Klausen nåede på ungdoms-DM 2010 ud på 7,07 (+2,6 m/s) i længdespring, i hvad der kun var karrienrens anden længdesprings-konkurrence. 6,96 fik han noteret med godkendt vind. Han sprang 7,21 ved et indendørsstævne i Marselisborghallen 20 december 2010.

Klausen trænes af Thomas Cortebeeck.

Personlige rekorder 
 Højdespring (inde): 2,27 (dansk rekord)
 Højdespring (ude): 2,28 (dansk rekord)
 2,25 (dansk og nordisk ungdomsrekord)
 Trespring (inde): 14,15
 Længdespring (inde): 7,21
 Længdespring (ude): 6,96
 100 meter: 10,99w

Referencer

Ekstern henvisning 
 Jannick Klausen over 2,00 meter i højdespring
 Statletik-profil

Højdespringere fra Danmark
Atleter fra Aarhus 1900
Paul Deman

Paul Deman (25. april 1889 – 31. juli 1961) var en belgisk landevejscykelrytter. Han blev den første vinder af Flandern Rundt, som han vandt i 1913.

Eksterne henvisninger 

 Profil på cykelsiderne.net

Mandlige cykelryttere fra Belgien
Francisco Galdós

Francisco Galdós Gauna (født 6. maj 1947 i Lasarte) er en tidligere spansk professionel landevejscykelrytter. Han sluttede på andenpladsen i Giro d'Italia 1975 og Vuelta a España 1979, og som nummer tre i Giro d'Italia 1972.

Eksterne links 
 

Mandlige cykelryttere fra Spanien
Painted Desert

Painted Desert ("Den malede Ørken") er navnet på et farverigt ørkenområde i det nordlige Arizona, USA. Området strækker sig fra Grand Canyon mod sydøst til Petrified Forest National Park nær grænsen til New Mexico. Det meste af området ligger nord for Little Colorado River og befinder sig inden for grænserne af Navajo-reservatet.

Navnet 
På trods af at der har levet oprindelige amerikanere, ikke mindst hopier i området i mindst tusinde år, er det spanierne, som har givet navn til dette. "El Desierto Pintado" kaldte spanierne det, på grund af det mangefarvede landskab.

Ørkenen omfatter områder med klart opdelte lag af mineraler og opløst, organisk materiale. Området rummer også mange forstenede klitter i området, som er nemt genkendelige på de skarpt opdelte lag af gråt, rødt, gult og orange materiale, som efter aflejringen er eroderet af vind og vand. Omkring solop- og nedgang, synes området at gløde i violette, blå, røde og gyldne farver.

Naturen 
I området findes en meget begrænset mængde ørkenflora og -fauna. Ørkenen er også karakteriseret ved de mange taffelbjerge og butter som findes overalt.

I den sydlige del af ørkenen findes resterne af en nåleskov fra Trias perioden. Træerne er forstenede gennem millioner af år, og forsteningerne har siden været udsat for vind og vejr, men meget velbevarede forsteninger findes fortsat i området. Desuden findes rester af andre forstenede planter og dyr i området og visse steder kan der findes spor fra dinosaurer, og spor af tidlig menneskelig beboelse.

I det meste af området er der kun adgang til fods eller via ikke asfalterede veje. Enkelte hovedveje og mindre veje krydser dog området, hvor der også findes to større bebyggelser, Cameron (ca. 1.000 indbyggere) og Tuba City (ca. 8.000 indbyggere). I området udvindes der pt. olie, kul og rødt ler. Leret anvendes specielt til at fremstille håndlavet keramik.

Eksterne referencer 
 Om Painted Desert
 Kort over Navajo Landområderne

Ørkener
Arizona